30/12/2019 | Administración LocalMunicipal
Irixoa
Anuncio de inicio expediente de expropiación forzosa para execución da obra “ensanche e mellora camiño público Arufe- Churío”

O Pleno Municipal, en sesión extraordinaria de data 13 de decembro de 2019, adoptou o acordo que de seguido se transcribe na súa parte dispositiva, e que se somete a información pública, coa inserción dos correspondentes anuncios no Boletín Oficial da Provincia e no taboleiro de anuncios do concello, durante un prazo de quince (15) días hábiles, contados a partir da súa publicación no BOP; a información pública ten por obxecto que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto na Secretaría do Concello de Irixoa (Pazo de Irixoa nº 6-A - 15313 Irixoa). Ao mesmo tempo, en cumprimento do disposto no artigo 44 da Lei 39/2015, do 1 de outubro, esta publicación poderá servir como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. “6. EXPEDIENTE DE EXPROPIACIÓN TERREOS PARA EXECUCIÓN PROXECTO ENSANCHE E MELLORA CAMIÑO PÚBLICO ARUFE- CHURÍO. ………………. Tras un breve debate sométese o asunto a votación ordinaria, resultando aprobado, por unanimidade de 9 votos favorables, o seguinte acordo: 1. Aprobar a separata para expropiacións do proxecto técnico da obra “Ensanche e mellora camiño público Arufe - Churío”, redactado por José Luís Varela Fernández (enxeñeiro agrónomo), xustificativo da utilidade pública e da necesidade de ocupación dos terreos que se relacionan: A declaración de utilidade pública ven corroborada ao estar incluída a obra nun plan provincial: Plan Provincial de Obras e Servizos de Competencia Municipal POS+ 2020, aprobado por acordo plenario do 13-12-2019.2. Seguir o procedemento de expropiación individual para cada parcela, abrindo trámite de información pública polo prazo de 15 días hábiles, mediante publicación de anuncios no BOP e no taboleiro de edictos municipal; remitir notificación persoal aos interesados afectados pola expropiación, co obxecto de que poidan aportar cantos datos permitan a corrección de posibles erros ou opoñerse á necesidade de ocupación dos terreos necesarios, tanto por motivos de forma como de fondo, mediante escrito fundamentado e xustificado.3. Interesar da Xunta de Galicia a declaración da urxente ocupación dos terreos necesarios a expropiar, conforme á Orde do 7-12-1983, cos efectos previstos no artigo 52 da Lei de Expropiación Forzosa. A urxencia na ocupación ven motivada pola necesidade de contar cunha adecuada comunicación entre núcleos e parcelas rústicas da zona, xa que actualmente o acceso é moi deficiente e inadecuado para as necesidades de veciños e propietarios.4. No suposto de non producirse reclamacións ao presente acordo, a relación concreta de bens a expropiar considerarase aprobada definitivamente e o procedemento expropiatorio confirmado, procedendo a remisión da invitación aos interesados para que propoñan un prezo xusto que propicie a adquisición por mutuo acordo, con cargo aos créditos do orzamento municipal.” Irixoa, 23 de decembro de 2019 O ALCALDE Antonio Deibe Sanmartín